สโมสรฟุตบอลราษีไศล ยูไนเต็ด

**สโมสรฟุตบอลราษีไศล ยูไนเต็ด** เป็นสโมสรฟุตบอลของประเทศไทยที่มีฐานอยู่ในอำเภอราษีไศล จังหวัดศรีสะเกษ ประเทศไทย

ทั้งนี้ พวกเขาตั้งเป้าที่จะแข่งในไทยลีก 2 ในฤดูกาล 2568–69 ซึ่งเป็นลีกระดับที่สองของไทยหลังจากเลื่อนชั้นมาจากไทยลีก 3 ในฤดูกาล 2567–68

## ประวัติ
### ยุคก่อตั้ง และลงแข่งขันในอเมเจอร์ลีก (พ.ศ. 2561 – พ.ศ. 2565)
สโมสรฟุตบอลราษีไศล ยูไนเต็ด ก่อตั้งขึ้นใน พ.ศ. 2561 โดยนางนุชนาถ จารุวงษ์เสถียร ผู้บริหารของโรงเรียนเกศเกล้าวิทยา และวิทยาลัยเทคโนโลยีพณิชยการราษีไศล ซึ่งเป็นสถาบันการศึกษาเอกชนในอำเภอราษีไศล จังหวัดศรีสะเกษ โดยในเดือนพฤศจิกายน พ.ศ. 2561 ได้มีการจดทะเบียนสโมสรเป็นนิติบุคคลในนาม **ห้างหุ้นส่วนจำกัด สโมสรฟุตบอลราษีไศล ยูไนเต็ด** ด้วยทุนจดทะเบียน 1 ล้านบาท โดยนักฟุตบอลส่วนใหญ่เป็นนักศึกษา ปวช. และ ปวส. ของวิทยาลัยเทคโนโลยีพณิชยการราษีไศล โดยส่งทีมเข้าแข่งขันฟุตบอลรายการต่าง ๆ

ใน พ.ศ. 2562 สโมสรได้ส่งทีมเข้าร่วมการแข่งขันฟุตบอลในรายการของสมาคมกีฬาฟุตบอลแห่งประเทศไทยฯเป็นครั้งแรกในไทยแลนด์ อเมเจอร์ลีก ฤดูกาล 2562 – โซนภาคตะวันออกเฉียงเหนือ โดยสโมสรได้ทำการแต่งตั้ง พงษ์พิทักษ์ แก้วสมบัติ ซึ่งเป็นอดีตผู้เล่นของศรีสะเกษ เอฟซี ให้เป็นหัวหน้าผู้ฝึกสอนเป็นคนแรก และได้ลงแข่งขันอย่างเป็นทางการเป็นนัดแรกเมื่อวันที่ 17 สิงหาคม พ.ศ. 2562 ในนัดที่พบกับสโมสรฟุตบอลอมรินทร์ วายเอ็มเอ ยูไนเต็ด จากจังหวัดสุรินทร์ ซึ่งในการลงแข่งขันรายการดังกล่าว แม้สโมสรจะเป็นผู้ชนะในรอบแบ่งกลุ่ม แต่แพ้ในรอบมินิลีก จึงต้องตกรอบไปในที่สุด

ปี พ.ศ. 2563 สโมสรได้เปลี่ยนหัวหน้าผู้ฝึกสอนมาเป็นภาณุวัฒน์ ศรีเภา ซึ่งเป็นอดีตผู้เล่นของสโมสรฟุตบอลสุรินทร์ โขงชีมูล แต่เนื่องจากสถานการณ์การระบาดทั่วของโควิด-19 ในประเทศไทย ทำให้สมาคมฟุตบอลแห่งประเทศไทยฯ ต้องระงับการแข่งขันฟุตบอลระดับไทยแลนด์ อเมเจอร์ลีก เพื่อให้เป็นไปตามพระราชกำหนดการบริหารราชการในสถานการณ์ฉุกเฉิน 

ในเดือนพฤษภาคม 2564 สโมสรได้เปลี่ยนรูปแบบการดำเนินกิจการจากห้างหุ้นส่วนจำกัด เป็นรูปแบบบริษัทจำกัด และได้จดทะเบียนนิติบุคคลใหม่เป็น **บริษัท สโมสรฟุตบอลราษีไศล ยูไนเต็ด 2021 จำกัด** ด้วยทุนจดทะเบียน 5 ล้านบาท

## ตราสัญลักษณ์
ตราสัญลักษณ์ของสโมสรเป็นรูปลิงแสม สื่อถึงฝูงลิงแสมโบราณ ที่อาศัยรวมกันอยู่เป็นจำนวนมากที่อำเภอราษีไศล โดยเฉพาะบริเวณโบราณสถานกู่แก้วสี่ทิศ ตำบลหว้านคำ และตำบลเมืองแคน จนกลายเป็นแหล่งท่องเที่ยวสำคัญในอำเภอราษีไศล

## ผลงานของสโมสรในแต่ละฤดูกาล

## ผู้เล่น
### ผู้เล่นชุดปัจจุบัน

### ผู้เล่นที่ถูกยืมตัว

## ทีมสตาฟ์โค้ช

## ผู้ฝึกสอน

## สถิติสโมสร
### การลงแข่งขัน
* ลงแข่งขันนัดแรกอย่างเป็นทางการ
** อมรินทร์ วายเอ็มเอ ยูไนเต็ด 0–2 ราษีไศล ยูไนเต็ด (17 สิงหาคม 2562, ไทยแลนด์ อเมเจอร์ลีก ฤดูกาล 2562 – โซนภาคตะวันออกเฉียงเหนือ, สนามกีฬาศรีณรงค์, จังหวัดสุรินทร์)
* ลงแข่งขันระดับลีกอาชีพนัดแรก
** ราษีไศล ยูไนเต็ด 4–2 สุรินทร์ โขงชีมูล (10 กันยายน 2565,ไทยลีก 3 ฤดูกาล 2565–66 – โซนภาคตะวันออกเฉียงเหนือ)

### สถิติเกี่ยวกับผลการแข่งขัน
* ชนะขาดลอยมากที่สุดเมือรวมทุกรายการ
** 13–1 vs. เมอร์คิวรี่ เอฟซี (30 เมษายน 2565, ไทยแลนด์ อเมเจอร์ลีก ฤดูกาล 2565 – โซนภาคตะวันออกเฉียงเหนือ, สนามศรีนครลำดวน, จังหวัดศรีสะเกษ)
* ชนะขาดลอยมากที่สุดในลีกอาชีพ
** 9–1 vs. ขอนแก่นมอดินแดง (14 กันยายน 2567, ไทยลีก 3, สนามกีฬากลางจังหวัดศรีสะเกษ (เกาะกลางน้ำ), จังหวัดศรีสะเกษ)
** 8–0 vs. สุรินทร์ โขงชีมูล (29 กันยายน 2567, ไทยลีก 3, สนามกีฬากลางจังหวัดศรีสะเกษ (เกาะกลางน้ำ), จังหวัดศรีสะเกษ)
* ชนะติดต่อกันมากที่สุด 
** **12 นัด** (14 กันยายน 2567 – 26 มกราคม 2568, ชนะติดต่อกันใน ไทยลีก 3 ฤดูกาล 2567–68 – โซนภาคตะวันออกเฉียงเหนือ ทั้ง 12 นัด)
* ไม่แพ้ทีมใดติดต่อกันมากที่สุด
** **20 นัด** (15 มิถุนายน พ.ศ. 2568 – 17 มกราคม พ.ศ. 2569)
* แพ้ติดต่อกันมากที่สุด
** **4 นัด** (6 – 21 มกราคม 2567)
* ไม่ชนะทีมใดติดต่อกันมากที่สุด
** **7 นัด** (23 กันยายน – 5 พฤศจิกายน 2566)

### สถิติผู้ชมในนัดเหย้า
* ผู้ชมในบ้านสูงสุด
** 4,458 คน vs. ศรีสะเกษ ยูไนเต็ด (28 สิงหาคม 2568, ไทยลีก 2 ฤดูกาล 2568–69)

## สถิติผู้เล่น
### สถิติการลงสนามของผู้เล่น
* ผู้เล่นที่ลงสนามมากที่สุดเมื่อรวมการแข่งขันทุกรายการ
** อภิสิทธิ์ นุสนสาลา  : 119 นัด (2563–ปัจจุบัน)
* ผู้เล่นที่ลงสนามมากที่สุดเมื่อนับเฉพาะในลีกอาชีพ
** อภิสิทธิ์ นุสนสาลา  : 95 นัด (2564–ปัจจุบัน)
* ผู้เล่นที่อายุมากที่สุดที่ได้ลงสนาม
** ​ ชิลเบร์ตู มาเซดู ดา มาเชนา  : 41 ปี 355 วัน (21 มีนาคม 2569 VS. แพร่ ยูไนเต็ด, ไทยลีก 2 ฤดูกาล 2568–69)
* ผู้เล่นอายุน้อยที่สุดที่ได้ลงสนาม
** พงศกร บัวทับ  : 16 ปี 139 วัน (24 กุมภาพันธ์ 2567 VS. สุรินทร์ โขงชีมูล, ไทยลีก 3 ฤดูกาล 2566–67)

### สถิติการทำประตูของผู้เล่น
* ผู้เล่นที่ทำประตูได้มากที่สุดเมื่อรวมการแข่งขันทุกรายการ
** สุภาพ เมืองจันทร์  : 61 ประตู (2563–ปัจจุบัน)
* ผู้เล่นที่ทำประตูได้มากที่สุดเมื่อนับเฉพาะในลีก
** สุภาพ เมืองจันทร์  : 42 ประตู (2563–ปัจจุบัน)
* ผู้เล่นที่ทำประตูได้มากที่สุดในหนึ่งฤดูกาล
** อัลบือร์ตู โมเรย์รา โกเวีย  : 22 ประตู (ระหว่างฤดูกาล 2567–68)
* ผู้เล่นอายุมากที่สุดที่สามารถทำประตูได้
** ​ ชิลเบร์ตู มาเซดู ดา มาเชนา  : 41 ปี 355 วัน (21 มีนาคม 2569 VS. แพร่ ยูไนเต็ด, ไทยลีก 2 ฤดูกาล 2568–69)
* ผู้เล่นอายุน้อยที่สุดที่ทำประตูได้เมื่อรวมการแข่งขันในทุกรายการ
** ​ ทยาวัต น้อมระวี  : 18 ปี 108 วัน (30 เมษายน 2565 VS. เมอร์คิวรี่ เอฟซี, ไทยแลนด์ อเมเจอร์ลีก ฤดูกาล 2565 – โซนภาคตะวันออกเฉียงเหนือ)
* ผู้เล่นอายุน้อยที่สุดที่ทำประตูได้เมื่อนับเฉพาะการแข่งขันในระดับลีกอาชีพ
** ทยาวัต น้อมระวี  : 19 ปี 345 วัน (23 ธันวาคม 2566 VS. ยโสธร เอฟซี, ไทยลีก 3 ฤดูกาล 2566–67)

#### อันดับผู้ทำประตูสูงสุดของสโมสร
* สถิตินับถึง​ 21 มีนาคม พ.ศ. 2569 แถบสีฟ้าหมายถึงปัจจุบันยังคงเล่นให้กับสโมสร (ตัวเลขในวงเล็บคือจำนวนนัดที่ลงสนาม)

### ผู้เล่นที่ลงสนามมากที่สุดของสโมสร
* สถิตินับถึง​ 21 มีนาคม พ.ศ. 2569 แถบสีฟ้าหมายถึงปัจจุบันยังคงเล่นให้กับสโมสร (ตัวเลขในวงเล็บคือจำนวนประตูที่ยิงได้)

### สถิติผู้รักษาประตู
* ผู้รักษาประตูที่ลงสนามมากที่สุดเมื่อนับรวมการแข่งขันทุกรายการ
** ศักดิ์ก้องภพ สุขประเสริฐ :**49 นัด** (2567 – ปัจจุบัน)
* ผู้รักษาประตูที่ลงสนามมากที่สุดในลีก
** ศักดิ์ก้องภพ สุขประเสริฐ :**40 นัด** (2567 – ปัจจุบัน)
* ผู้รักษาประตูที่ทำคลีนชีตส์ได้มากที่สุด
** ศักดิ์ก้องภพ สุขประเสริฐ :**19 นัด** (2567 – ปัจจุบัน)

#### อันดับการทำคลีนชีตส์ของผู้รักษาประตู
* สถิตินับถึง​ 21 มีนาคม พ.ศ. 2569 แถบสีฟ้าหมายถึงปัจจุบันยังคงเล่นให้กับสโมสร (ตัวเลขในวงเล็บคือจำนวนนัดที่ลงสนาม)

## เกียรติประวัติ
* **[[ไทยลีก 3]]**
** ชนะเลิศ ระดับประเทศ : 2567–68
** ชนะเลิศ โซนภาคตะวันออกเฉียงเหนือ : 2567–68

* **[[ไทยแลนด์ อเมเจอร์ลีก]]**
** ชนะเลิศ ระดับประเทศ : 2565
** ชนะเลิศ โซนภาคตะวันออกเฉียงเหนือ : 2565
** ชนะเลิศ โซนภาคตะวันออกเฉียงเหนือตอนล่าง : 2565

## อ้างอิง

## แหล่งข้อมูลอื่น
* เว็บไซต์อย่างเป็นทางการ
* 


ราษีไศล ยูไนเต็ด
ราษีไศล ยูไนเต็ด
หมวดหมู่:อำเภอราษีไศล
หมวดหมู่:ก่อตั้งในประเทศไทยในปี พ.ศ. 2562